קתדרלת אופסלה

רוזטה וצמד המגדלים עם הצריחים המחודדים של הפירמידה]]
הספינה הראשית
תוכנית הקתדרלה
קתדרלת אופסלה (בשוודית: Uppsala domkyrka) היא קתדרלה באופסלה, שוודיה. הקתדרלה בנויה בסגנון גותיקת לבנים. זוהי הקתדרלה הגדולה ביותר בסקנדינביה: צריחיה מתנשאים לגובה 118.7 מטר ואורכה הוא 118.7 מטר. הקתדרלה נבנתה בשנים 1287-1893 ועברה מספר שיפוצים ושחזורים.

== בניית הקתדרלה ==

בניית הקתדרלה החלה ב-1287 אחרי שהארכיבישופות הועברה מגמלה אופסלה. בניית המבנה המקורי נמשכה יותר ממאה שנה. היא נחנכה ב-1435 על ידי הארכיבישוף אולאוס לורנטי (Olaus Laurentii), אך עדיין לא הייתה שלמה לחלוטין. היא הוקדשה ללאורנטיוס הקדוש, קדוש ידוע בשוודיה, אריק הקדוש, הפטרון של שוודיה (למרות שלא קיבל מעמד קנוני על ידי האפיפיור) ואולף הקדוש, הפטרון של נורווגיה. הקתדרלה הושלמה בעשורים שלאחר מכן.

הקתדרלה ניזוקה קשה בשריפה הגדולה של 1702, שאחריה מראה הרנסאנס שלה מ-1619 שונה. למשל: צריחיה הבנויים בסגנון הולנדי הוחלפו בכיפות קטנות בסגנון הבארוק בידי האדריכל קרל הורלמן (Carl Hårleman). השחזור השני נעשה בשנים 1885-1893 בידי האדריכל הלגו זטרוואל (Helgo Zettervall) שרצה להעניק לקתדרלה מראה גותי צרפתי. הסגנון המקורי בו נבנתה הקתדרלה היה גותיקת לבנים, שהשתמש בלבנים אדומות שיצרו קירות מוצקים ועמידים. זטרוואל החליף את כיפות הבארוק בצריחים הבנויים כפירמידות רב-צלעיות וצריח נוסף נבנה מעל מקום המצלב. זטרוואל שינה באופן ניכר גם חלקים גדולים מהקיר החיצוני כאשר החליף לבנים כדי להקנות לקתדרלה מראה צר ואנכי יותר, והסיר את "החלונות העוורים" הלבנים (שדומים להם נמצאים בכנסיית השילוש הקדוש הסמוכה). התקרה והקירות בפנים קושטו בסגנון נאו-גותי, למרות שמספר תמונות, כגון אחת של מרטין לותר (הכנסייה היא כיום פרוטסטנטית), אינן מנסות לשחזר את מורשת ימי הביניים של הקתדרלה. מקטעים גדולים של מלט שנוספו למבנה החיצוני על ידי זטרוואל הוסרו מספר עשורים אחר כך.

== חשיבות ==

הקתדרלה שולטת בשמי העיר, [[1940.]]

בימי הביניים, כאשר כל הבתים באופסלה למעט כנסיות, היו בני קומה אחת או שתיים העשויים מעץ או לעיתים לבנים, הקתדרלה נראתה הרבה יותר גדולה מאשר כיום. בנוסף, הקתדרלה לא הייתה מקום הפולחן העיקרי של התושבים עד הרפורמציה. הקתדרלה נשמרה לתפילות וטקסים רשמיים (בידי הקאנונים של הקתדרלה). כנסיות הקהילה הראשיות באופסלה היו כנסיית השילוש הקדוש, או "Bondekyrkan" ("כנסיית החוואי") כפי שקראו לה, כנסיית פטרוס הקדוש (סט. פר), כנסיית גבירתנו (Vår Fru) וכנסיית מנזר פרנציסקני. השלוש האחרות נמצאו בצד המזרחי של מחוז Fyrisån, שהיה ועודנו רובע העסקים המרכזי, ונהרסו אחת אחרי השנייה בזמן הרפורמציה.

הקתדרלה שימשה גם כנסיית ההכתרה עבור מלכים ומלכות שוודים רבים, החל מימי הביניים ועד סוף המאה ה-17. אחרי כן, עד 1872, קתדרלת סטוקהולם הייתה כנסיית ההכתרה הרשמית.

מספר מלכים שוודים ואישים חשובים קבורים בתוך הקתדרלה. ביניהם:

* גוסטב ואסה (Gustav Vasa, המאה ה-16) - מלך מפואר של שוודיה. הוא קבור עם שתיים מנשותיו במה שהיה פעם הקפלה של הבתולה מריה. הציונים היחידים לכך כיום הם כוכבים צהובים על רקע כחול, על תקרת הקמרון של הקפלה, שהם סמל מסורתי של מריה הקדושה במסורת הקתולית.
* יוהאן השלישי, מלך שוודיה ואשתו קתרין יגילון (Catherine Jagiellon).
* קארולוס ליניאוס (Carolus Linnaeus, המאה ה-18), חוקר בוטניקה נודע.
* אולאוס רודבק (Olof Rudbeck), רופא וכותב שוודי נודע, אחד ממגלי המערכת הלימפתית. הוא גם כתב ספר בשם "אלטנטיקה" בו ניסה להראות שמוצא כל האנשים בעולם הוא משוודיה ושאופסלה היא אטלנטיס האבודה. בשנת 1663 בנה את התיאטרון האנטומי בבניין הגוסטאביאנום שבאוניברסיטת אופסלה.
* עמנואל שוודנבורג, (Emanuel Swedenborg, המאה ה-18), מדען ומיסטיקן. הוא לא נקבר בקתדרלה במקור אך שרידיו הועברו לשם מאנגליה ב-1908.
* נתן שודרבלום (Nathan Söderblom, המאות ה-19 וה-20), ארכיבישוף ידוע.
* אריק הקדוש (המאה ה-12), קדוש לאומי ומלך.
* לורנציוס פטרי (Laurentius Petri), הארכיבישוף הלותרני הראשון של שוודיה.
* מספר שרידי קודש של ברידג'יט הקדושה הונחו בקפלת אריק הקדוש.

בתוך הקתדרלה יש לוח לזכרו של דאג המרשלד (Dag Hammarskjöld), לשעבר מזכ"ל האו"ם ועליו כתוב:

Icke jag utan gud i mig Dag Hammarskjöld 1905 - 1961

("לא אני, אלא אלוהים בתוכי").

== קישורים חיצוניים ==

* 
* [https://web.archive.org/web/20070312065848/http://www.mccullagh.org/theme/uppsala-cathedral.html תמונות של הקתדרלה]
* [http://www.virtualtourist.com/travel/Europe/Sweden/Uppsala_Laen/Uppsala-169265/Things_To_Do-Uppsala-Cathedral-BR-1.html מדריך לתיירים] 
* [https://web.archive.org/web/20090306161238/http://www.uppland.nu/eng/DynPage.aspx?id=11246&fmid=1030 מדריך התיירים הרשמי של אופלנד]
* [https://archive.today/20061230094153/http://www.uppsaladomkyrka.se/setupups/engelsk/default.asp?orgID=464 אתר הקתדרלה]

קטגוריה:ערכים שבהם תבנית בריטניקה אינה מתאימה
אופסלה
קתדרלת אופסלה
קטגוריה:אופסלה